ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯২.২৮ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.২৮ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ১৪,৯৫৫
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ হাজার ২২৬
আরোগ্যের হার বর্তমানে হয়েছে ৯৮.৭৫ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৫০ শতাংশ
নতুন দিল্লি, ২২ মে, ২০২২
সারাদেশে এ পর্যন্ত ১৯২.২৮ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯২ কোটি ২৮ লক্ষ ৬৬ হাজার ৫২৪ জনকে টিকা প্রদান করা হয়েছে। মোট ২,৪২,০৬,৫৩৭ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,২৮,৫৬,৬৬৯ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৬ হাজার ৫১২ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৩৪ হাজার ৩০৮ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫১ লক্ষ ০৬ হাজার ৭৬৬।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৮ হাজার ২১২ জন কর্মী প্রথম ডোজ এবং ১ কোটি ৭৫ লক্ষ ৭৩ হাজার ৭০৯ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৮৩ লক্ষ, ৮৬ হাজার ২২৬ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি,২৮ লক্ষ, ৫৬ হাজার ৬৬৯ জন।
দ্বিতীয় ডোজ পেয়েছেন ১ কোটি, ৪০ লক্ষ, ২৮ হাজার ৫৫০ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯১ লক্ষ ৮৪ হাজার ১৬১ জন। দ্বিতীয় ডোজ পেয়েছেন ৪ কোটি ৪৭ লক্ষ ৯৭ হাজার ৯৩৫ জন।
একইভাবে, ১৮-৪৪ বছর বয়সী ৫৫ কোটি ৬৮ লক্ষ ৪৮ হাজার ০৫০ জন প্রথম ডোজ এবং ৪৮ কোটি ৭১ লক্ষ ৫২ হাজার ৮১৪ জন দ্বিতীয় ডোজ পেয়েছেন।
প্রিকসান ডোজ পেয়েছেন ৫ লক্ষ, ৮৫ হাজার ৫৪৫ জন।
অন্যদিকে, ৪৫-৫৯ বছর বয়সী ২০ কোটি ৩১ লক্ষ ৯৪ হাজার ৯৩৯ জন প্রথম ডোজ এবং ১৯ কোটি ০১ লক্ষ ৯৬ হাজার ৭৯৩ জন দ্বিতীয় ডোজ পেয়েছেন।
প্রিকসান ডোজ পেয়েছেন
১১ লক্ষ ৭৪ হাজার ১৪২ জন।
এছাড়াও, ৬০ বছরের বেশি বয়সী ১২ কোটি ৭০ লক্ষ ৫২ হাজার ৩৪৮ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৮৫ লক্ষ ৮৬ হাজার ৮৩৫ জন।
প্রিকসান ডোজ পেয়েছেন ১ কোটি ৭২ লক্ষ ৮২ হাজার ০১০।
মোট প্রিকসান ডোজ পেয়েছেন ৩ কোটি ২৫ লক্ষ ৩৪ হাজার ৬৮৯।
অন্যদিকে, মোট ১৯২ কোটি ২৮ লক্ষ ৬৬ হাজার ৫২৪ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ১৪ হাজার ৯৫৫। যা মোট আক্রান্তের ০.০৩ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ২০২ জন রোগী আরোগ্য লাভ করেছেন। আরোগ্যের হার বর্তমানে ৯৮.৭৫ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৫ লক্ষ, ৯৭ হাজার ০০৩ জন সুস্থ হয়ে উঠেছেন।
দেশে গত ২৪ ঘন্টায় ২ হাজার ২২৬ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৪ লক্ষ ৪২ হাজার ৬৮১ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৪ কোটি ৬৭ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৫০ শতাংশ। অন্যদিকে, দৈনিক ভিত্তিতে এই আক্রান্তের হার ০.৫০ শতাংশে রয়েছে।
CG/ SB
(Visitor Counter : 93
অর্থমন্ত্রক
ভারতের সি অ্যান্ড এজি-র দায়িত্ব গ্রহণ করলেন শ্রী জি সি মুর্মু
নয়াদিল্লী, ৮ আগস্ট, ২০২০
শ্রী গিরীশ চন্দ্র মুর্মু দেশের কম্পট্রোলার অ্যান্ড অডিটর জেনারেলের দায়িত্ব গ্রহণ করেছেন। তিনি ১৯৮৫ সালের গুজরাট ক্যাডারের আইএএস আধিকারিক ছিলেন। শ্রী মুর্মু, শ্রী রাজীব মেহঋষির স্থলাভিষিক্ত হয়েছেন। শ্রী মেহঋষির কার্যকাল শুক্রবার শেষ হয়েছে। শ্রী মুর্মু এর আগে কেন্দ্রশাসিত জম্মু-কাশ্মীরের প্রথম উপরাজ্যপালের দায়িত্ব পালন করেছেন।
রাষ্ট্রপতি শ্রী রামনাথ কোবিন্দ আজ সকালে রাষ্ট্রপতি ভবনে এক অনুষ্ঠানে শ্রী মুর্মুকে পদ ও মন্ত্রগুপ্তির শপথ পাঠ করান। এই অনুষ্ঠানে উপরাষ্ট্রপতি শ্রী এম ভেঙ্কাইয়া নাইডু, প্রধানমন্ত্রী শ্রী নরেন্দ্র মোদী, অর্থমন্ত্রী শ্রীমতি নির্মলা সীতারমন, বিদায়ী সিএজি শ্রী রাজীব মেহঋষি সহ বিশিষ্ট জনেরা উপস্থিত ছিলেন।
শপথ গ্রহণের পর শ্রী মুর্মু সিএজি দপ্তরে যান। ইন্ডিয়ান অডিট অ্যান্ড অ্যাকাউন্টস দপ্তরের পদস্থ আধিকারিকরা তাঁকে স্বাগত জানিয়েছেন। তিনি সিএজি দপ্তরে মহাত্মা গান্ধী এবং বি আর আম্বেদকরের প্রতিকৃতিতে পুষ্পার্ঘ্য নিবেদন করেন।
শ্রী মুর্মু এর আগে বিভিন্ন কেন্দ্রীয় দপ্তরের দায়িত্ব পালন করেছেন। তার আগে তিনি গুজরাটে রাজ্য সরকারের পদস্থ আধিকারিক ছিলেন। প্রশাসনিক, আর্থিক এবং পরিকাঠামো ক্ষেত্রে তাঁর প্রচুর অভিজ্ঞতা রয়েছে।
(CG/CB/NS
প্রধানমন্ত্রীরদপ্তর
কে কামরাজের জন্মজয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ১৫ জুলাই, ২০২৩
প্রধানমন্ত্রী শ্রী নরেন্দ্র মোদী কে কামরাজকে তাঁর জন্মদিনে শ্রদ্ধা নিবেদন করেছেন।
একট ট্যুইট বার্তায় প্রধানমন্ত্রী বলেছেন,
"কে কামরাজকে তাঁর জন্মদিনে শ্রদ্ধা জানাই। ভারতের উন্নয়নে বিশেষত সামাজিক ক্ষমতায়নে এই বিশিষ্ট ব্যক্তিত্ব তাঁর জীবন উৎসর্গ করেছিলেন। তিনি আমাদের সকলের পথপ্রদর্শক। আমরা দারিদ্র দূরীকরণ এবং জনকল্যাণ মূলক কাজে তাঁর স্বপ্নকে পূরণ করতে আমাদের অঙ্গীকার পুনর্ব্যক্ত করছি।"
(CG/CB/AS/
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
১০টি রাজ্য / কেন্দ্রশাসিত অঞ্চল থেকেই ৭৫ শতাংশ নতুন করে আক্রান্ত হয়েছেন
নয়াদিল্লি, ২৪ সেপ্টেম্বর, ২০২০
দেশে পরপর ছয়দিন নতুন করে আরোগ্য লাভের সংখ্যার তুলনায় আক্রান্তের সংখ্যা কম রয়েছে।
দেশে গত ২৪ ঘন্টায় ৮৬,৫০৮ জন নতুন করে আক্রান্ত হয়েছেন। নতুন করে আক্রান্তদের ৭৫ শতাংশই ১০টি রাজ্য / কেন্দ্রশাসিত অঞ্চল থেকে।
তালিকায় সবার ওপরে রয়েছে মহারাষ্ট্র। কেবল এই রাজ্য থেকেই গত ২৪ ঘন্টায় ২১ হাজারের বেশি আরোগ্য লাভ করেছেন। এছাড়াও, অন্ধ্রপ্রদেশ থেকে ৭ হাজারের বেশি এবং কর্ণাটক থেকে ৬ হাজারের বেশি রোগী আরোগ্য লাভ করেছেন। একই সময়ে, দেশে করোনায় মৃত্যু ১,১২৯ জনের।
কোভিড-১৯ জনিত ৮৩ শতাংশ মৃত্যুর ঘটনাই ঘটেছে ১০ রাজ্য / কেন্দ্রশাসিত অঞ্চল থেকে। তালিকায় সবার ওপরে রয়েছে মহারাষ্ট্র। এই রাজ্যে গত ২৪ ঘন্টায় মারা গেছেন ৪৭৯ জন। এরপর রয়েছে উত্তরপ্রদেশ ও পাঞ্জাব। এই দুই রাজ্যে মৃত্যু হয়েছে যথাক্রমে ৮৭ ও ৬৪ জনের।
ভারতে নমুনা পরীক্ষাগার পরিকাঠামোয় ক্রমাগত অগ্রগতি অব্যাহত রয়েছে। আজ পর্যন্ত নমুনা পরীক্ষাগারের সংখ্যা ১,৮১০। এর মধ্যে ১,০৮২টি সরকারি এবং ৭২৮টি বেসরকারি পরীক্ষাগার রয়েছে।
দেশে গত ২৪ ঘন্টায় ১১ লক্ষ ৫৬ হাজার ৫৬৯টি নমুনা পরীক্ষা হয়েছে। আজ পর্যন্ত মোট নমুনা পরীক্ষার সংখ্যা ৬ কোটি ৭৪ লক্ষ ছাড়িয়েছে।
CG/BD/DM
(
প্রধানমন্ত্রীরদপ্তর
ভগবান বিরসা মুন্ডার জন্ম জয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ১৫ নভেম্বর, ২০২১
প্রধানমন্ত্রী নরেন্দ্র মোদী ভগবান বিরসা মুন্ডার জন্ম জয়ন্তীকে গভীর শ্রদ্ধা জানিয়েছেন। স্বাধীনতা সংগ্রামে শক্তি যোগাতে তাঁর অবদান এবং আদিবাসী সমাজের স্বার্থের জন্য তাঁর লড়াইয়ের কথা স্মরণ করেছেন শ্রী মোদী।
এক ট্যুইটে প্রধানমন্ত্রী বলেছেন, ‘ভগবান বিরসা মুন্ডাজীকে তাঁর জন্ম বার্ষিকীতে শ্রদ্ধাঞ্জলি। স্বাধীনতা আন্দোলনে নেতৃত্ব দেওয়ার পাশাপাশি তিনি আদিবাসী সমাজের স্বার্থ রক্ষায় সর্বদা সংগ্রাম করেছেন। দেশের জন্য তাঁর অবদান চির স্মরণীয় হয়ে থাকবে।’
CG/SS/SKD/
(
উপ-রাষ্ট্রপতিরসচিবালয়
উপ-রাষ্ট্রপতি অঙ্গোল প্রজাতির গবাদি পশুর সংরক্ষণের আহ্বান জানিয়েছেন
তিনি অঙ্গোল প্রজাতির গবাদি পশু বিষয়ে তথ্য সমৃদ্ধ একটি বই প্রকাশ করেছেন
নয়াদিল্লি, ২০ মে, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু দেশজ অঙ্গোল প্রজাতির গবাদি পশু প্রজণনের ক্ষেত্রে অবহেলার জন্য খেদ ব্যক্ত করেছেন। সারা বিশ্ব জুড়ে জনপ্রিয় হয়ে ওঠা এই বিশেষ প্রজাতির পশুটির প্রজণন ও পালনের ওপর তিনি জোর দিয়েছেন। আজ বিজয়ওয়াড়াতে স্বর্ণ ভারত ট্রাস্ট নামে এক সংস্থার উদ্যোগে আয়োজিত এক অনুষ্ঠানে উপ-রাষ্ট্রপতি অঙ্গোল প্রজাতির গবাদি পশু বিষয়ে তথ্য সম্বলিত একটি বই প্রকাশ করে ভাষণ দিচ্ছিলেন। তিনি বলেন, পশুসম্পদ হল দেশের জাতীয় সম্পদ। তিনি জানান, এই বিশেষ প্রজাতির পশুটি আমদানি করে ব্রাজিল হাইব্রিড পদ্ধতিতে প্রজণনের পর তা বিদেশে রপ্তানি করে প্রচুর রাজস্ব আয় করছে।
কিন্তু দুর্ভাগ্যবশত, ভারতে আমাদের নিজস্ব দেশজ প্রজাতির এই পশুটি নিয়ে প্রয়োজনীয় মনোযোগ দেওয়া হয়নি। তিনি বলেন, এই বিখ্যাত প্রজাতির গবাদি পশু পালনকে বিশেষভাবে উৎসাহিত করা দরকার এবং এই পশুটি সম্বন্ধে গবেষণা চালানো দরকার। উল্লেখ্য, অঙ্গোল প্রজাতির গবাদি পশু থেকে প্রচুর পরিমাণে দুধ পাওয়া যায়। তাছাড়া, প্রবল তাপমাত্রা এবং রোগমুক্ত হয়ে সুস্থভাবে এই পশু বেঁচে থাকতে পারে।
শ্রী নাইডু, ১৮৮৫ সাল থেকে ২০১৬ পর্যন্ত অঙ্গোল প্রজাতির গবাদি পশু প্রজণন ও পালন বিষয়ে বিস্তারিত তথ্য সম্বলিত একটি গ্রন্থ প্রকাশ করেন। কৃষি বিজ্ঞানী মুল্লাপুড়ি নরেন্দ্রনাথ এবং পশুপালন দপ্তরের প্রাক্তন যুগ্ম নির্দেশক আদুসুমিলি মধুসুদন রাও এই তথ্য সম্বলিত বই প্রকাশে যেভাবে উদ্যোগী হয়েছেন, উপ-রাষ্ট্রপতি তার প্রশংসা করেন। তিনি নেল্লোর জেলার চিন্তালাডেভিতে জাতীয় কামধেনু প্রজণন কেন্দ্রের কাজ ত্বরান্বিত করার জন্য সংশ্লিষ্ট আধিকারিকদের অনুরোধ জানান।
উপ-রাষ্ট্রপতি আমাদের দেশের কৃষকদের আয় দ্বিগুণ করার লক্ষ্যে কৃষি কাজকে একইসঙ্গে সুষম এবং লাভজনক করে তোলার ওপর জোর দেন। তিনি স্বর্ণ ভারত ট্রাস্ট চত্বরে একটি চিকিৎসা শিবিরেরও উদ্বোধন করেন।
CG/PB/DM
(Visitor Counter : 101
সংখ্যালঘুবিষয়কমন্ত্রক
আগামীকাল সারা দেশে ‘মুসলিম মহিলা অধিকার দিবস’ উদযাপন করা হবে
নয়াদিল্লি, ৩১ জুলাই, ২০২১
সামাজিক কুপ্রথা তিন তালাকের অবসানে আইন কার্যকর হওয়ার বিষয়টিকে স্মরণে রেখে আগামীকাল সারা দেশে ‘মুসলিম মহিলা অধিকার দিবস’ উদযাপন করা হবে। এ সম্পর্কে আজ কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, সরকার ২০১৯ – এর পয়লা অগাস্ট তিন তালাকের বিরুদ্ধে আইন কার্যকর করে। এই আইন কার্যকর হওয়ায় সামাজিক কুপ্রথা তিন তালাক ফৌজদারি অপরাধের রূপ পেয়েছে।
শ্রী নাকভি আরও জানান, আইন কার্যকর হওয়ার পর তিন তালাক ঘটনা লক্ষ্যণীয়ভাবে হ্রাস পেয়েছে। সারা দেশে মুসলিম মহিলারা এই আইনকে ব্যাপকভাবে স্বাগত জানিয়েছেন। বিভিন্ন সংগঠন আগামীকাল মুসলিম মহিলা অধিকার দিবস উদযাপন করবে।
নতুন দিল্লিতে মুসলিম মহিলা অধিকার দিবস উপলক্ষে আয়োজিত অনুষ্ঠানে শ্রী নাকভি ছাড়াও মহিলা ও শিশু কল্যাণ মন্ত্রী শ্রীমতী স্মৃতি ইরানি; পরিবেশ, বন ও জলবায়ু পরিবর্তন মন্ত্রী শ্রী ভুপেন্দর যাদব প্রমুখ উপস্থিত থাকবেন। শ্রী নাকভি বলেন, সরকার মুসলিম মহিলাদের আত্মবিশ্বাস, আত্মসম্মান ও আত্মমর্যাদা বাড়িয়েছে। সেই সঙ্গে, সামাজিক কুপ্রথা তিন তালাকের বিরুদ্ধে আইন কার্যকর করে তাঁদের সাংবিধানিক, মৌলিক ও গণতান্ত্রিক অধিকারগুলিকে সুরক্ষিত করেছে।
CG/BD/SB
(Visitor Counter : 194
মন্ত্রিসভারঅর্থনৈতিকবিষয়সংক্রান্তকমিটি
ডেয়ারি প্রক্রিয়াকরণ ও পরিকাঠামো উন্নয়ন তহবিল কর্মসূচির আওতায় সুদ ছাড়ের ঊর্ধ্বসীমা বার্ষিক ২ শতাংশ থেকে ২.৫ শতাংশ পর্যন্ত করার প্রস্তাবে মন্ত্রিসভার সায়
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ডেয়ারি প্রক্রিয়াকরণ ও পরিকাঠামো উন্নয়ন তহবিল কর্মসূচির আওতায় সুদ ছাড় বার্ষিক ২ শতাংশ থেকে বাড়িয়ে ২.৫ শতাংশ করার প্রস্তাব অনুমোদন করা হয়েছে। মন্ত্রিসভার এই সিদ্ধান্তের ফলে সুদ ছাড় খাতে ১১ হাজার ১৮৪ কোটি টাকা খরচ বাড়বে। কর্মসূচির আওতায় ২০১৮-১৯ থেকে ২০৩০-৩১ পর্যন্ত পশুপালন ও ডেয়ারি দপ্তর  সুদ ছাড় বাবদ ১ হাজার ১৬৭ কোটি টাকা দেবে। এছাড়াও, প্রকল্পের আওতায় যে ৮ হাজার ৪ কোটি টাকার ঋণ সহায়তার সংস্থান রয়েছে, তা মেটাবে নাবার্ড। অন্যদিকে, বৈধ ঋণ গ্রাহকরা ২ হাজার ১ কোটি টাকা এবং জাতীয় ডেয়ারি উন্নয়ন পর্ষদ বা জাতীয় সমবায় উন্নয়ন নিগম যৌথভাবে ১২ কোটি টাকা যোগাবে।
ডেয়ারি প্রক্রিয়াকরণ ও পরিকাঠামো উন্নয়ন তহবিলের আওতায় কেন্দ্রীয় সরকার ২০১৯-২০ থেকে ২০৩০-৩১ সাল পর্যন্ত নাবার্ডকে ২.৫ শতাংশ হারে সুদ ছাড় দেবে। অবশ্য, কোনও কারণে তহবিল খরচ বৃদ্ধি পেলে বর্ধিত অর্থ মেটাবে ঋণ গ্রহীতারা। প্রকল্পের তহবিল সংস্থানের সময়সীমা সংশোধন করে ২০১৮-১৯ থেকে ২০২২-২৩ পর্যন্ত এবং ঋণ পরিশোধের সময়সীমা বাড়িয়ে ২০৩০-৩১ পর্যন্ত করা হয়েছে। কর্মসূচির আওতায় নাবার্ড ঋণ সংগ্রহ খাতে খরচ ন্যূনতম রাখার চেষ্টা করবে। ঋণ গ্রহণের ক্ষেত্রে নাবার্ড নিজস্ব কিছু কৌশল প্রণয়ন করবে। যার ফলে, বাজার থেকে কম সুদের হারের সুযোগ গ্রহণ করতে পারে। এর উদ্দেশ্য হ’ল দুধ উৎপাদনকারী সংস্থাগুলিকে কম খরচে তহবিল যোগান দেওয়া। সহজ সুদের শর্তে তহবিল সংস্থানের ক্ষেত্রে বাজার ব্যবস্থা যখন অনুকূল হবে, তখন নাবার্ড তহবিল সরবরাহের জন্য দ্রুত পদক্ষেপ গ্রহণ করবে।
সবমিলিয়ে ৪ হাজার ৪৫৮ কোটি টাকার ৩৭টি উপ-প্রকল্প রূপায়ণের প্রস্তাব জমা করা হয়েছে। এর মধ্যে ঋণ খাতে দেওয়া হবে ৩ হাজার ২০৭ কোটি টাকা। এই ৩ হাজার ২০৭ কোটি টাকার মধ্যে এখনও পর্যন্ত দুই কিস্তিতে ১ হাজার ১১০ কোটি টাকা নাবার্ডের পক্ষ থেকে ঋণ সহায়তা হিসাবে জাতীয় ডেয়ারি উন্নয়ন পর্ষদকে দেওয়া হয়েছে।
উল্লেখ করা যেতে পারে – সুদ ছাড়ের এই সুবিধার ফলে ৫০ হাজার গ্রামের ৯৫ লক্ষ মানুষ, যাঁরা দুধ উৎপাদনের কাজে যুক্ত, তাঁরা উপকৃত হবেন। প্রতিদিন ডেয়ারিগুলির দুধ উৎপাদন ক্ষমতা বেড়ে হবে ২১০ মেট্রিক টন। এছাড়াও, প্রতিদিন ১ কোটি ২৬ লক্ষ লিটার দুধ প্রক্রিয়াকরণের জন্য দুধ উৎপাদন ইউনিটগুলির আধুনিকীকরণ ও সম্প্রসারণ করা হবে। দুধ উৎপাদনকারীদের মুনাফা সুনিশ্চিত করতে প্রতিদিন ৫৯ লক্ষ ৭৮ হাজার ক্ষমতাসম্পন্ন দুধ উৎপাদন পরিকাঠামো গড়ে তোলা যাবে। দুধে ভেজাল রুখতে ২৮ হাজার প্রয়োজনীয় সরঞ্জাম সরবরাহ করা সম্ভব হবে।
CG/BD/SB
(Visitor Counter : 60
পেট্রোলিয়ামওপ্রাকৃতিকগ্যাসমন্ত্রক
২০১৮-১৯ অর্থবর্ষে কোষাগারে পেট্রোপণ্য সংস্হাগুলি ৫,৯৫,৪৩৮ কোটি টাকা জমা দিয়েছে
নয়াদিল্লি, ১৫ জুলাই, ২০১৯
২০১০ সালের ২৬শে জুন এবং ২০১৪ সালের ১৯শে অক্টোবর সরকারের সিদ্ধান্ত অনুযায়ী পেট্রোল ও ডিজেলের দাম, বাজারের নির্ধারিত মূল্য অনুযায়ী গ্রাহকদের কাছে বিক্রি করা হচ্ছে। সেই সময় থেকে রাষ্ট্রায়ত্ত্ব তেল সংস্হাগুলি আন্তর্জাতিক ক্ষেত্রে দাম এবং বাজারের অন্যান্য অবস্হা বিবেচনা করে পেট্রোল ও ডিজেলের যথাযথ মূল্য নির্ধারণ করে থাকে।
বিগত ৫ বছরে কোটি টাকার হিসেবে কেন্দ্র ও রাজ্যের কোষাগারে পেট্রোপণ্য সংস্হাগুলি যে অর্থ জমা দিয়েছে, নীচের সারণীতে সেটি দেওয়া হল-
|
|
তথ্যাদি
|
|
২০১৪-১৫
|
|
২০১৫-১৬
|
|
২০১৬-১৭
|
|
২০১৭-১৮
|
|
২০১৮-১৯ 
|
|
কেন্দ্রীয় সরকারের কোষাগারে প্রদেয় অর্থ
|
|
১,৭২,০৬৫
|
|
২,৫৪,২৯৭
|
|
৩,৩৫,১৭৫
|
|
৩,৪৫,২৪৯
|
|
৩,৬৫,১১৩
|
|
রাজ্য সরকারের কোষাগারে প্রদেয় অর্থ
|
|
১,৬০,৫৫৪
|
|
১,৬০,২০৯
|
|
১,৮৯,৭৭০
|
|
২,০৯,১৫৫
|
|
২,৩০,৩২৫
|
|
মোট প্রদেয় অর্থের পরিমাণ
|
|
৩,৩২,৬১৯
|
|
৪,১৪,৫০৬
|
|
৫,২৪,৯৪৫
|
|
৫,৫৪,৪০৪
|
|
৫,৯৫,৪৩৮
রাষ্ট্রায়ত্ত্ব তেল সংস্হাগুলির বিগত ৫ বছরে লাভের পরিমাণ কোটিতে নীচের সারণীতে দেওয়া হল-
|
|
সংস্হা
|
|
২০১৪-১৫
|
|
২০১৫-১৬
|
|
২০১৬-১৭
|
|
২০১৭-১৮
|
|
২০১৮-১৯ 
|
|
ইন্ডিয়ান অয়েল কর্পোরেশন লিমিটেড
|
|
৫,২৭৩
|
|
১১,২৪২
|
|
১৯,১০৬
|
|
২১,৩৪৬
|
|
১৬,৮৯৪
|
|
হিন্দুস্হান পেট্রোলিয়াম কর্পোরেশন লিমিটেড
|
|
২,৭৩৩
|
|
৩,৭২৫
|
|
৬,২০৯
|
|
৬,৩৫৭
|
|
৬,০২৯
|
|
ভারত পেট্রোলিয়াম কর্পোরেশন লিমিটেড
|
|
৫,০৮৫
|
|
৭,০৫৬
|
|
৮,০৩৯
|
|
৭,৯১৯
|
|
৭,১৩২
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান লোকসভায় আজ এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 73
তথ্যওসম্প্রচারমন্ত্রক
থমাস ভিন্টেরবার্গের 'অ্যানাদার রাউন্ড' চলচ্চিত্রটির ভারতে প্রথম প্রদর্শনীর মাধ্যমে ৫১তম ভারতীয় আন্তর্জাতিক চলচ্চিত্র উৎসবের সূচনা হবে
নতুন দিল্লি, ২ জানুয়ারি, ২০২০
থমাস ভিন্টেরবার্গের 'অ্যানাদার রাউন্ড ' চলচ্চিত্রের ভারতে প্রথম প্রদর্শনীর মাধ্যমে ৫১তম ভারতীয় আন্তর্জাতিক চলচ্চিত্র উৎসব এর সূচনা হবে ১৬ জানুয়ারি। কান চলচ্চিত্র উৎসবে সেরা অভিনেতার পুরস্কার জয়ী ম্যাডস মিক্কেলসেন অভিনীত এই চলচ্চিত্রটি আইএফএফআই-তে প্রদর্শিত হচ্ছে। এই চলচ্চিত্রটি ডেনমার্ক থেকে সরকারি ভাবে অস্কারের জন্য মনোনীত হয়েছে।
এবার আইএফএফআই'তে ‘মেহেরুনিসা’- চলচ্চিত্রটি'র 'ওয়ার্ল্ড প্রিমিয়ার'ও হবে। সন্দীপ কুমারের নির্মিত ছবিটিতে অভিনেতা ফারুখ জাফর নারীদের স্বপ্নের গল্প তুলে ধরেছেন।
কিয়োশি কুরোসাওয়ার বিখ্যাত চলচ্চিত্র ‘ওয়াইফ অফ এ স্পাই’ এর প্রদর্শনীর মাধ্যমে ২৪ জানুয়ারি এই উৎসবের সমাপ্তি হবে। জাপানি এই চলচ্চিত্রটি ভেনিস আন্তর্জাতিক চলচ্চিত্র উৎসবে সেরা পরিচালকের জন্য সিলভার লায়ন পুরস্কার জিতেছিল।
৫১তম আইএফএফআই ১৬ জানুয়ারি থেকে গোয়ায় অনুষ্ঠিত হচ্ছে। এই প্রথমবার উন্নত প্রযুক্তির সাহায্যে এবারের উৎসব সংগঠিত হচ্ছে এবং এতে অনলাইনে ও স্বশরীরে উপস্থিতির মাধ্যমে- উভয়েরই সাহায্যে অংশ নেওয়া যাবে।। বিশ্বব্যাপী প্রদর্শিত ২২৪ টি চলচ্চিত্র সহ বিখ্যাত চলচ্চিত্রগুলি এবারের উৎসবের প্রদর্শীত হবে। উৎসবে যোগ দেওয়ার জন্য গণমাধ্যমের নিবন্ধকরণ প্রক্রিয়া সম্প্রতি শুরু হয়েছে এবং ১০জানুয়ারি পর্যন্ত চলবে।
প্রধানমন্ত্রীরদপ্তর
প্রধানমন্ত্রী কুশীনগরে মহাপরিনির্বাণ স্তুপে প্রার্থনা করেছেন
নয়াদিল্লী, ১৬ মে, ২০২২
প্রধানমন্ত্রী শ্রী নরেন্দ্র মোদী বুদ্ধ পূর্ণিমা উপলক্ষ্যে সোমবার উত্তরপ্রদেশের কুশীনগরে মহাপরিনির্বাণ স্তুপে প্রার্থনা করেছেন। এর আগে প্রধানমন্ত্রী ভগবান বুদ্ধের জন্মস্থান নেপালের লুম্বিনি পরিদর্শন এবং মায়াদেবী মন্দিরে প্রার্থনা করেন। লুম্বিনি সন্ন্যাস অঞ্চলে বৌদ্ধ সংস্কৃতি ও ঐতিহ্যের জন্য ভারত আন্তর্জাতিক কেন্দ্র নির্মাণ শিলান্যাস অনুষ্ঠানে নেপালের প্রধানমন্ত্রী শের বাহাদুর দেউবার সঙ্গে তিনি উপস্থিত ছিলেন। শ্রী মোদী নেপালের প্রধানমন্ত্রীর সঙ্গে লুম্বিনির আন্তর্জাতিক কনভেশন সেন্টার ও মেডিটেশন হলে ২৫৬৬-তম বুদ্ধ জয়ন্তী উদযাপন অনুষ্ঠানে যোগ দেন।
এক ট্যুইট বার্তায় প্রধানমন্ত্রী জানিয়েছেন যে, সরকার কুশীনগরের পরিকাঠামো বৃদ্ধির জন্য একাধিক প্রয়াস চালাচ্ছে।
প্রধানমন্ত্রী ট্যুইটে বলেছেন, “কুশীনগরে মহাপরিনির্বাণ স্তুপে প্রার্থনা জানিয়েছি। আমাদের সরকার কুশীনগরের পরিকাঠামো বৃদ্ধির জন্য একাধিক প্রয়াস চালাচ্ছে, যাতে আরও বেশি তীর্থযাত্রী এখানে আসতে পারেন।”
CG/SS/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
পিএম বিশ্বকর্মা কর্মসূচির প্রধান বৈশিষ্ট্য ও নির্দেশিকা
নয়াদিল্লি, ২০ সেপ্টেম্বর, ২০২৩
হাতের কাজের সঙ্গে যুক্ত শিল্পী ও কারিগরদের সহায়তা করতে প্রধানমন্ত্রী ১৭ সেপ্টেম্বর, ২০২৩ তারিখে কেন্দ্রের পিএম বিশ্বকর্মা কর্মসূচির সূচনা করেন। ১৮টি পেশায় যুক্ত শিল্পী ও কারিগররা থাকবেন এই কর্মসূচির আওতায়। যেমন – ছুতার, নৌকা নির্মাণকারী, অস্ত্র নির্মাতা, কামার, হাতুড়ি ও যন্ত্রপাতি নির্মাণকারী, তালা নির্মাণকারী, স্বর্ণকার, কুম্ভকার, মূর্তি নির্মাণকারী, পাথর ভাঙা কারিগর, চর্মকার, রাজমিস্ত্রী, ঝুড়ি বুননকারী, পুতুল নির্মাণকারী, ক্ষৌরকার, মালাকর, ধোপা, দর্জি এবং মাছ ধরার জাল প্রস্তুতকারক।
এই কর্মসূচিতে শিল্পী ও কারিগরদের জন্য নিম্নলিখিত সুবিধাদানের ব্যবস্থা করা হচ্ছে:
১) স্বীকৃতি: পিএম বিশ্বকর্মা শংসাপত্র ও পরিচয়পত্রের মাধ্যমে শিল্পী ও কারিগরদের স্বীকৃতি।
২) দক্ষতা বৃদ্ধি: ৫ থেকে ৭ দিনের প্রাথমিক প্রশিক্ষণ এবং ১৫ বা তার বেশি দিনের উচ্চতর প্রশিক্ষণ। এর জন্য দৈনিক ৫০০ টাকা করে ভাতা দেওয়া হবে।
৩) যন্ত্রপাতির জন্য উৎসাহভাতা: প্রাথমিক দক্ষতা প্রশিক্ষণের শুরুতে ই-ভাউচারের মাধ্যমে ১৫ হাজার টাকা পর্যন্ত যন্ত্রপাতির জন্য উৎসাহভাতা।
৪) ঋণ সহায়তা: সমমূল্যের জামিন ব্যতীত দু’দফায় ৩ লক্ষ টাকা পর্যন্ত ‘উদ্যোগ উন্নয়ন ঋণ’ দেওয়া হবে। এর মধ্যে ১ লক্ষ টাকা ১৮ মাসের মেয়াদে এবং ২ লক্ষ টাকা ৩০ মাসের মেয়াদে দেওয়া হবে। সুদের হার কমিয়ে ৫ শতাংশ স্থির করা হয়েছে। ভারত সরকার ৮ শতাংশ পর্যন্ত ভর্তুকি দেবে। যে সমস্ত সুবিধাপ্রাপক প্রাথমিক প্রশিক্ষণ সম্পূর্ণ করবেন, তাঁরা ১ লক্ষ টাকা পর্যন্ত প্রথম দফায় ঋণ সহায়তার যোগ্য বলে বিবেচিত হবেন। দ্বিতীয় দফার ঋণ পাবেন সেইসব সুবিধাপ্রাপক, যাঁরা প্রথম দফায় ঋণ নিয়েছেন, যাঁদের একটি সাধারণ লোন অ্যাকাউন্ট আছে, যাঁরা ব্যবসা করার সময় ডিজিটাল লেনদেন করেন অথবা যাঁরা উচ্চতর প্রশিক্ষণ নিয়েছেন।
৫) ডিজিটাল লেনদেনের জন্য উৎসাহভাতা: প্রতিটি ডিজিটাল লেনদেন পিছু ১ টাকা করে সুবিধাপ্রাপকদের অ্যাকাউন্টে জমা পড়বে, মাসে সর্বোচ্চ ১০০টি লেনদেন পর্যন্ত।
৬) বিপণন সহায়তা: শিল্পী ও কারিগরদের বিপণন সহায়তা দেওয়া হবে গুণমানের শংসাপত্র দিয়ে, ব্র্যান্ডিং করে, জিইএম – এর মতো ই-বাণিজ্য প্ল্যাটফর্মে তুলে ধরে। এছাড়াও বিজ্ঞাপন, প্রচার এবং অন্যান্য বিপণন কৌশলের মাধ্যমে সহায়তা করা হবে।
উপরোক্ত সুবিধাগুলি ছাড়াও সুবিধাপ্রাপকদের সরকারি এমএসএমই-র আওতায় উদ্যোগপতি হিসেবে উদ্যম অ্যাসিস্ট প্ল্যাটফর্মে তুলে ধরা হবে।
সুবিধাপ্রাপকদের নথিভুক্তিকরণ হবে কমন সার্ভিস সেন্টারগুলিতে পিএম বিশ্বকর্মা পোর্টালে আধার-ভিত্তিক বায়োমেট্রিক পরিচিতির দ্বারা। সুবিধাপ্রাপকদের নথিভুক্তিকরণের পর তিনটি পর্যায়ে পরিচয় যাচাই করা হবে, যেমন – গ্রাম পঞ্চায়েত স্তরে, জেলা রূপায়ণ সমিতির সুপারিশ অনুযায়ী এবং স্ক্রিনিং কমিটির অনুমোদনের ভিত্তিতে।
আরও বিস্তারিত তথ্যের জন্য পিএম বিশ্বকর্মা নির্দেশিকাগুলি পাওয়া যাবে pmvishwakarma.gov.in. . এছাড়া আরও কিছু জিজ্ঞাস্য থাকলে শিল্পী ও কারিগররা 18002677777 – এই নম্বরে ফোন করে অথবা pm-vishwakarma@dcmsme.gov.in – এ ই-মেল করে জানতে পারবেন।
AC/AP/SB…
(
প্রধানমন্ত্রীরদপ্তর
প্রধানমন্ত্রী জাতীয় রেস ওয়াকিং প্রতিযোগিতায় বিজয়ী হওয়ার জন্য রেস ওয়াকার আকাশদীপ সিং এবং প্রিয়াঙ্কা গোস্বামীকে অভিনন্দন জানিয়েছেন
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী জাতীয় রেস ওয়াকিং প্রতিযোগিতায় বিজয়ী হওয়ার জন্য রেস ওয়াকার আকাশদীপ সিং এবং প্রিয়াঙ্কা গোস্বামীকে অভিনন্দন জানিয়েছেন। শ্রী মোদী তাঁদের আগামীদিনের জন্য শুভেচ্ছাও জানিয়েছেন।
সাই মিডিয়ার এক ট্যুইটের জবাবে প্রধানমন্ত্রী বলেছেন :
“অভিনন্দন আকাশদীপ এবং @Priyanka_Goswa। আগামীদিনের জন্য আপনাদের শুভেচ্ছা।”
PG/AP/DM/
(
কেন্দ্রীয়মন্ত্রিসভা
ভারত ও রোমানিয়ার মধ্যে পর্যটন ক্ষেত্রে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১০ অক্টোবর, ২০১৮
ভারত ও রোমানিয়ার মধ্যে পর্যটন ক্ষেত্রে স্বাক্ষরিত সমঝোতাপত্রে সায় দিল কেন্দ্রীয় মন্ত্রিসভা। গত সেপ্টেম্বরে রোমানিয়ার উপ-রাষ্ট্রপতির ভারত সফরকালে এই সমঝোতাপত্র বা মউ স্বাক্ষরিত হয়েছিল। প্রধানমন্ত্রী শ্রী নরেন্দ্র মোদীর পৌরোহিত্যে বুধবার  কেন্দ্রীয় মন্ত্রিসভার বৈঠকে এ সংক্রান্ত প্রস্তাবে কর্মপরবর্তী অনুমোদন মিলেছে।
এই সমঝোতাপত্র স্বাক্ষরের উদ্দেশ্য হল – পর্যটন ক্ষেত্রে দ্বিপাক্ষিক সহযোগিতা সম্প্রসারণ; পর্যটন সংক্রান্ত তথ্য ও পরিসংখ্যান বিনিময়; পর্যটন ক্ষেত্রের সঙ্গে যুক্ত সংশ্লিষ্ট বিভিন্ন পক্ষ যেমন হোটেল, ট্যুর অপারেটর ও সংশ্লিষ্ট সব পক্ষের মধ্যে সহযোগিতা গড়ে তুলতে উৎসাহিত করা; পর্যটন ও আতিথেয়তা ক্ষেত্রে বিনিয়োগ; দ্বিপাক্ষিক পর্যটনের বিকাশে ট্যুর অপারেটর / গণমাধ্যমের প্রতিনিধি / নীতি প্রণেতাদের একে অপরের দেশে ভ্রমণ; পর্যটনের প্রসার, বিপণন, পর্যটন কেন্দ্রের উন্নয়ন ও সঠিক পরিচালনার মতো গুরুত্বপূর্ণ ক্ষেত্রে অভিজ্ঞতা বিনিময়; আকর্ষণীয় পর্যটন কেন্দ্র হিসেবে দুই দেশকে তুলে ধরতে পর্যটন বিষয়ক চলচ্চিত্রের মাধ্যমে দ্বিপাক্ষিক সহযোগিতা বাড়ানো; নিরাপদ, বিশ্বস্ত ও সুস্থায়ী পর্যটনের প্রসার এবং দুই দেশের মধ্যে পর্যটন-আন্দোলনকে আরও প্রসারিত করা।
ভারতের কাছে রোমানিয়া পর্যটনের এক সম্ভাব্য বড় বাজার। ২০১৭-তে সে দেশ থেকে প্রায় ১১,৮৮৪ জন পর্যটক ভারতে এসেছিলেন। রোমানিয়া থেকে এ দেশে আগত পর্যটকের সংখ্যা আরও বাড়াতে স্বাক্ষরিত এই সমঝোতাপত্রটি গুরুত্বপূর্ণ ভূমিকা নেবে।
CG/BD/DM/…
(Visitor Counter : 104
প্রধানমন্ত্রীরদপ্তর
ফ্রান্সের ন্যাশনাল অ্যাসেম্বলির অধ্যক্ষের সঙ্গে প্রধানমন্ত্রীর সাক্ষাৎ
নতুন দিল্লি, ১৪ জুলাই, ২০২৩
প্রধানমন্ত্রী শ্রী নরেন্দ্র মোদী ফ্রান্সের ন্যাশনাল অ্যাসেম্বলির অধ্যক্ষ এবং প্রবীণ নেতা শ্রীমতী ইয়েল ব্রাউন - পিভেতের সঙ্গে ১৪ই জুলাই প্যারিসে তাঁর সরকারি বাসভবন হোটেল দ্য লাসেতে সাক্ষাৎ করেছেন।
উভয় নেতা গণতন্ত্র, স্বাধীনতা, সাম্য ও মৈত্রীর অভিন্ন মূল্যবোধের কথা তুলে ধরেন। দুই দেশের সংসদের মধ্যে সহযোগিতা বৃদ্ধির পন্থাপদ্ধতি নিয়েও তাঁরা আলোচনা করেন।
ভারতের সুবিশাল নির্বাচনী প্রক্রিয়ার প্রশংসা করেছে ফরাসী কর্তৃপক্ষ। আলোচনায় ব্যাবসা-বাণিজ্য ও অর্থনীতি, পরিবেশ, প্রযুক্তি এবং সংস্কৃতি সহ কৌশলগত অংশীদারিত্বের বিভিন্ন দিক নিয়ে তাঁরা আলোচনা করেন। এছাড়াও আঞ্চলিক ও আন্তর্জাতিক বিভিন্ন বিষয় নিয়েও দুই নেতা মতবিনিময় করেছেন।
(CG/CB/AS/
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং সেনাবাহিনীর তিন শাখার প্রধানদের হাতে ডিআরডিও-র প্রযুক্তি তুলে দিলেন
নতুন দিল্লি, ১৮ই ডিসেম্বর, ২০২০
প্রতিরক্ষা মন্ত্রী রাজনাথ সিং আজ ডিআরডিও ভবনে এক অনুষ্ঠানে প্রতিরক্ষা গবেষণা ও উন্নয়ন সংস্থার  সম্পূর্ণ দেশীয় প্রযুক্তিতে উদ্ভাবিত তিনটি ব্যবস্থা সেনাবাহিনী, নৌ বাহিনী ও বিমান বাহিনীর হাতে তুলে দেন।
প্রতিরক্ষা মন্ত্রী নৌ সেনা প্রধান অ্যাডমিরাল করমবীর সিং কে ইন্ডিয়ান মেরিটাইন সিচুয়েশনাল অ্যাওয়ারনেস প্রযুক্তি; বায়ুসেনা প্রধান রাকেশ কুমার সিং ভাদৌড়িয়ার হাতে অস্ত্র এমকে – I ক্ষেপনাস্ত্র এবং সেনাপ্রধান জেনারেল এম এম নারভানের হাতে সীমান্ত নজরদারী প্রযুক্তি তুলে দেন। অনুষ্ঠানে বিভাগীয় প্রতিমন্ত্রী শ্রী শ্রীপাদ যসোনায়েক এবং চিফ অফ ডিফেন্স স্টাফ জেনারেল বিপিন রাওয়াত উপস্থিত ছিলেন।
এই উপলক্ষ্যে প্রতিরক্ষা মন্ত্রী, বিভিন্ন ক্ষেত্রে অসামান্য অবদানের জন্য ডিআরডিও-র বিজ্ঞানীদের পুরস্কৃত করেন। প্রতিরক্ষা প্রযুক্তি উদ্ভাবনের ক্ষেত্রে অসামান্য অবদানের জন্য ডিআরডিও-র বিজ্ঞানীদের প্রচেষ্টার প্রশংসা করে প্রতিরক্ষা মন্ত্রী বলেন, সেনাবাহিনীর সক্ষমতা অভিযান পরিচালনায় দক্ষতা বাড়াতে ডিআরডিও, অত্যাধুনিক প্রযুক্তি আবিস্কার করেছে। কোভিড – ১৯ মহামারী মোকাবিলায় প্রতিরক্ষা মন্ত্রী ডিআরডিও-র বিজ্ঞানীদের ভূমিকার প্রশংসা করেন।
অনুষ্ঠানে প্রতিরক্ষা গবেষণা ও উন্নয়ন সংস্থার সচীব তথা চেয়ারম্যান ড. জি সতীশ রেড্ডি সহ প্রতিরক্ষা মন্ত্রকের উচ্চপদস্থ আধিকারিকরা উপস্থিত ছিলেন।
অসামরিকবিমানপরিবহণমন্ত্রক
ভারতে সি প্লেন পরিষেবা চালু করতে জাহাজ পরিবহণ মন্ত্রক এবং অসামরিক বিমান পরিবহণ মন্ত্রকের মধ্যে মউ স্বাক্ষর
নতুন দিল্লি, ১৫ জুন, ২০২১
ভারতে সি প্লেন পরিষেবা শুরু করার জন্য জাহাজ পরিবহণ মন্ত্রক এবং অসামরিক বিমান পরিবহণ মন্ত্রকের মধ্যে আজ সমঝোতাপত্র বা মউ স্বাক্ষরিত হয়েছে। শীঘ্রই সি প্লেন পরিষেবাকে বাস্তব রূপ দিতে এই সমঝোতাপত্র এক গুরুত্বপূর্ণ মাইলফলক হয়ে উঠবে। ভারতীয় জলসীমায় বাণিজ্যিক / বাণিজ্য বহির্ভূত সি প্লেন পরিষেবা চালু করতে এই সমঝোতাপত্র স্বাক্ষর করা হয়েছে। স্বাক্ষরিত সমঝোতাপত্র অনুযায়ী দেশে বিভিন্ন জায়গায় সি প্লেন পরিষেবা সময়সীমার মধ্যে চালু করার জন্য অসামরিক বিমান পরিবহণ মন্ত্রক, জাহাজ পরিবহণ মন্ত্রক এবং পর্যটন মন্ত্রকের আধিকারিকদের নিয়ে একটি তত্ত্বাবধায়ক কমিটি গঠন করা হবে। অসামরিক বিমান পরিবহণ মন্ত্রক এবং জাহাজ পরিবহণ মন্ত্রক ইতিমধ্যেই চিহ্নিত রুটগুলিতে সি প্লেন পরিষেবা চালু করার বিষয়ে চিন্তা-ভাবনা করছে।
জাহাজ পরিবহণ মন্ত্রক সি প্লেন পরিষেবার জন্য সংশ্লিষ্ট কেন্দ্রগুলিতে প্রয়োজনীয় পরিকাঠামো গড়ে তুলবে এবং অসামরিক বিমান পরিবহণ মন্ত্রকের সঙ্গে সহযোগিতায় ভারতীয় বিমান বন্দর কর্তৃপক্ষ এবং অসামরিক বিমান পরিবহণ বিষয়ক মহানির্দেশকের কাছ থেকে প্রয়োজনীয় আইনি ছাড়পত্র সংগ্রহ করবে। এদিকে, অসামরিক বিমান পরিবহণ মন্ত্রক বাণিজ্যিক সম্ভাবনার বিষয়টিকে বিবেচনায় রেখে রুটগুলির জন্য দরপত্র আহ্বান করবে এবং সম্ভাব্য পরিষেবা দাতা সংস্থাগুলিকে চিহ্নিত করবে। উড়ান কর্মসূচির নীতি-নির্দেশিকা মেনে দরপত্র আহ্বানের মাধ্যমে সি প্লেন পরিষেবার জন্য রুটগুলি চিহ্নিত করা হবে। মন্ত্রক চিহ্নিত রুটগুলিতে পরিষেবার জন্য প্রয়োজনীয় পরিকাঠামো গড়ে তুলতে তহবিল বা আর্থিক সহযোগিতা দেবে। অবশ্য এধরণের পরিষেবা চালু করতে সংশ্লিষ্ট রাজ্যের মুখ্যসচিবদের সঙ্গে সমন্বয় বজায় রাখা হবে।
সমঝোতাপত্র স্বাক্ষর উপলক্ষে অসামরিক বিমান পরিবহণ প্রতিমন্ত্রী শ্রী হরদীপ সিং পুরী বলেছেন, এই উদ্যোগের ফলে দেশে সি প্লেন পরিষেবার আরও প্রসার ঘটবে এবং পরিষেবার জন্য প্রয়োজনীয় পরিকাঠামো গড়ে তোলা আরও ত্বরান্বিত হবে। জাহাজ পরিবহণ প্রতিমন্ত্রী শ্রী মনসুখ মান্ডভ্য বলেছেন, এই সমঝোতাপত্র ভারতীয় নৌ-বাণিজ্য এবং অসামরিক বিমান পরিবহণ উভয় ক্ষেত্রেই আমূল পরিবর্তন নিয়ে আসবে। এমনকি, এই সমঝোতার ফলে পরিবেশ বান্ধব পরিবহণ ব্যবস্থার প্রসারের পাশাপাশি সি প্লেন পরিষেবার মাধ্যমে দেশে পর্যটন শিল্পের আরও প্রসার ঘটবে।
CG/BD/AS/
(Visitor Counter : 131